*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*87. számú előterjesztés*

Bátaszék Város Önkormányzat Képviselő-testületének 2022. május 19-én

16 órakor megtartandó rendkívüli ülésére

A TOP\_Plusz-1.1.1-21 kódszámú, Helyi gazdaságfejlesztés című felhívás keretében támogatási kérelem benyújtásának jóváhagyása

|  |
| --- |
| **Előterjesztő:** Dr. Bozsolik Róbert polgármester**Készítette**: Bozsolik Zoltán mb. városüzemeltetési irodavezető **Törvényességi ellenőrzést végezte:** Kondriczné dr. Varga Erzsébet jegyző**Tárgyalja:**PG Bizottság: 2022. 05. 19. |

***Tisztelt Képviselő-testület!***

Közzétételre került a 2021-27-es időszak egyes pályázati felhívásai. A TOP\_Plusz-1.1.1-21 Helyi gazdaságfejlesztés pályázat keretében támogatható önkormányzati, saját közétkeztetési célokat szolgáló fejlesztések:

a főtevékenységen belül támogatható,

a) Új épület építése, létesítése, a szükséges épületgépészeti beruházások végrehajtása.

b) Meglévő épületek átalakítása, bővítése, korszerűsítése, helyreállítása, felújítása, a szükséges épületgépészeti beruházások végrehajtása.

c) Főzőkonyha és konyhai előkészítő fejlesztéséhez kapcsolódó infrastruktúra kialakítása, bővítése.

A területspecifikus melléklet alapján Dél-Tolna fejlesztési célterületre elkülönített indikatív keretösszeg 272 millió Ft, a vissza nem térítendő támogatás indikatív keretösszege minimum 100 millió Ft, maximum 272 millió Ft.

A támogatási kérelem benyújtásának időtartama: 2022. április 29. - 2022. június 10.

A projekt javaslatot Bátaszék Város Önkormányzat Képviselő-testülete a 309/2021.(XI.24.) önkormányzati határozatával fogadta el.

I.

Az üzleti terv a TOP\_Plusz-1.1.1-21 felhívás megalapozó tanulmánya, amely a támogatási kérelem benyújtása előtt készül. Funkciója, hogy minden szükséges információt biztosítson a szakmai értékelés során annak elbírálásához,

• hogy a tervezett beruházás: illeszkedik az operatív program és a felhívás céljaihoz

• a projekt megvalósítása indokolt és a megvalósításhoz és üzemeltetéshez szükséges

személyi és működési háttér rendelkezésre áll

• műszaki és szakmai tartalma megvalósítható és hosszútávon fenntartható

• várható társadalmi hasznai jogossá teszik a támogatást,

• pénzügyileg végiggondolt és a felhívásban előírt szempontoknak megfelel.

Helyi gazdaságfejlesztés - Közétkeztetési célt szolgáló konyha korszerűsítése Bátaszéken tárgyú projekt előkészítése kapcsán, a pályázat benyújtásához szükséges Üzleti terv elkészítése tárgyú feladatok elvégzésére ajánlat került bekérésre.

Bátaszék Város Önkormányzata beszerzései lebonyolításának szabályzatáról szóló Bátaszék Város Önkormányzata Polgármesterének és a Bátaszéki Közös Önkormányzati Hivatal Jegyzőjének1/2017. (III. 01.) számú együttes intézkedés II. fejezet 1. pont b. bekezdése alapján nettó 500 000 forint beszerzési értékét meg nem haladó beszerzések esetén a beszerzés előzetes árajánlat nélkül történhet.

A tevékenység elvégzésére vállalkozótól került bekérésre árajánlat (1.sz. melléklet).

A Zsaak Bt. (7140 Bátaszék, Budai u. 130.) árajánlatában az alábbi ellenszolgáltatást ajánlotta meg:

Ajánlati ár: 450.000,-Ft + 0% Áfa (AAM), azaz 450.000 Ft.

A pályázat nyertessége esetén teljes egészében elszámolható költség lesz a vállalkozási díj.

Javasoljuk Zsaak Bt. (7140 Bátaszék, Budai u. 130.) ajánlattevővel bruttó 450.000,-Ft összeggel történő szerződéskötést. (1.sz. határozati javaslat)

II.

Bátaszék Város Önkormányzatának Képviselő-testülete 75/2022.(III.23) számú önkormányzati határozatával a tervezési programot elfogadta és a pályázat benyújtásához szükséges megalapozó dokumentumok készítésére a vállalkozót kiválasztotta.

A konyhába telepített villamos táplálású készülékek részére Fi relés védelemmel rendelkező új áramköröket kell kiépíteni.

Az épületrészben található légtechnikai ernyők, valamint a légtechnikai vezeték kapacitása nem elegendő az új konyhatechnológia kiszolgálására. Új légtechnikai csőhálózat kiépítése szükséges új rozsdamentes elszívó ernyők, valamint légkezelő berendezés telepítésével. A főzőkonyha részére az épület lapos tetején egy új 10.000 m3/h légszállítású szellőztető berendezés kerül elhelyezésre. A szellőzőgép, hővisszanyerővel, hőszivattyús fűtési és hűtési rendszerrel rendelkezik. Az elszívó ernyő alatti berendezések 50 kW-ot meghaladó összteljesítménye miatti kötelező oltórendszer telepítése szükséges.

Az 1200 adaghoz szükséges hűtést igénylő alapanyagok, félkész és késztermékek energiatakarékos, hatékony hűtve tárolásához megfelelő méretű hűtő-, és fagyasztókamra építése javasolt. További berendezések telepítése valósul meg: főzősziget, edénymosogatógép moduláris állványrendszerrel, regálkocsis tárolási-sütési rendszer sütéshez, kombi pároló-sütő berendezés.

 Az épület villamoshálózat fejlesztési becsült költsége:

 25.000.000.- Ft+Áfa= br. 31.750.000,-Ft

Az épületgépészet becsült költsége:

95.000.000.- Ft+Áfa= br. 120.650.000,-Ft

Új főzőkonyha kiépítésének becsült költsége:

70.000.000.- Ft+Áfa= br. 88.900.000,-Ft

Az építészeti kialakítás becsült költsége:

114.000.000.- Ft+áfa= br. 144.780.000,-Ft

**Összesen: 304.000.000.-Ft+áfa= br. 386.080.000,-Ft**

A fejlesztés műszaki beavatkozásának becsült összege 2022. évi árakon közel 386 millió Ft.

A megpályázható maximális keretösszeg nem fedi le a megvalósítás teljes összegét. Az összes elszámolható költség maximum 30%-át lehet eszközbeszerzésre elszámolni. A projekt megvalósítása során prioritást élvez az eszközök beszerzése. Egyes költségcsoportok csökkentését javasoljuk annak érdekében, hogy támogatási kérelmet lehessen benyújtani.

 Az épület villamoshálózat fejlesztési becsült költsége:

 21.062.992.- Ft+Áfa= br. 26.750.000,-Ft

Az épületgépészet becsült költsége:

95.000.000.- Ft+Áfa= br. 120.650.000,-Ft

Új főzőkonyha kiépítésének becsült költsége:

64.173.228.- Ft+Áfa= br. 81.500.000,-Ft

Az építészeti kialakítás becsült költsége:

14.566.929.- Ft+áfa= br. 18.500.000,-Ft

**Összesen: 194.803.149.-Ft+áfa= br. 247.400.000,-Ft**

A megvalósítás során többletköltség igénylési kérelem benyújtása is szükségessé válhat.

A fentiek alapján javaslunk pályázatot benyújtani és projekt elszámolható költségei az alábbiak szerint alakulnak :

* szakmai megvalósításhoz kapcsolódó egyéb költségek 7 000 000,-Ft
* átalány alapján elszámolandó költségtípusok esetén 17 600 000,-Ft, 6,47%
* építés és eszköz beszerzés, 247 400 000,-Ft
* összes elszámolható költség 272 000 000,-Ft

Javasoljuk a megalapozó dokumentum jóváhagyását és a támogatási kérelem benyújtását. (2.sz és 3.sz. határozati javaslat)

***1.sz. H a t á r o z a t i j a v a s l a t :***

**TOP\_Plusz-1.1.1-21. kódszámú, „Helyi gazdaságfejlesztés - Közétkeztetési célt szolgáló konyha korszerűsítése Bátaszéken” tárgyú projekt pályázatának benyújtásához szükséges Üzleti terv elkészítésére vállalkozó kiválasztására**

Bátaszék Város Önkormányzata Képviselő-testülete;

1. a TOP\_Plusz-1.1.1-21. kódszámú, „Helyi gazdaságfejlesztés - Közétkeztetési célt szolgáló konyha korszerűsítése Bátaszéken” tárgyú projekt pályázatának benyújtásához szükséges Üzleti terv készítési tevékenység ellátására Zsaak Bt. (7140 Bátaszék, Budai u. 130.) bízza meg,
2. a feladat ellátásához szükséges bruttó 450.000,- Ft vállalkozói díj kifizetését az önkormányzat 2022. évi költségvetésének általános tartalékkerete terhére biztosítja.

*Határidő: 2022. május 25.*

*Felelős*: Dr. Bozsolik Róbert polgármester

 (szerződés aláírásáért)

*Határozatról értesül*: Zsaak Bt.

 Bátaszéki KÖH városüz. iroda

Bátaszéki KÖH pénzügyi iroda

 irattár

***2.sz. H a t á r o z a t i j a v a s l a t :***

**TOP\_Plusz-1.1.1-21 kódszámú, Közétkeztetési célt szolgáló konyha korszerűsítése Bátaszéken tárgyú projekt pályázatának benyújtásához szükséges megalapozó dokumentum jóváhagyására**

Bátaszék Város Önkormányzata Képviselő-testülete;

a TOP\_Plusz-1.1.1-21 kódszámú, Közétkeztetési célt szolgáló konyha korszerűsítése Bátaszéken tárgyú projekt pályázatának benyújtásához szükséges megalapozó dokumentumot jóváhagyja.

*Határidő: 2022. május 31.*

*Felelős*: Bozsolik Zoltán mb. városüzemeltetési irodavezető

 (határozat megküldéséért)

*Határozatról értesül*: GASTIMPEX HUNGÁRIA Kft.

 Bátaszéki KÖH városüz. iroda

Bátaszéki KÖH pénzügyi iroda

 irattár

***3.sz. H a t á r o z a t i j a v a s l a t :***

**a TOP\_Plusz-1.1.1-21 kódszámú, Közétkeztetési célt szolgáló konyha korszerűsítése Bátaszéken című felhívással kapcsolatos támogatási kérelem benyújtásának jóváhagyására**

Bátaszék Város Önkormányzatának Képviselő-testülete,

1. a TOP\_Plusz-1.1.1-21 kódszámú, Helyi gazdaságfejlesztés című felhívás keretében **Közétkeztetési célt szolgáló konyha korszerűsítése Bátaszéken** címmel a támogatási kérelem benyújtását jóváhagyja,
2. felhatalmazza a Bátaszéki Közös Önkormányzati Hivatalt a támogatási kérelem határidőn belüli benyújtására.

*Határidő:* 2022. június 10.

*Felelős*: Kondriczné dr. Varga Erzsébet jegyző

 (a támogatási kérelem benyújtásáért)

*Határozatról értesül*:

 Bátaszéki KÖH városüz. iroda

Bátaszéki KÖH pénzügyi iroda

 irattár